Rahimah Stephens

Toh Puan Rahimah Stephens (ngaraan kasuai: Cecilia June Lutter; 22 Oktobor 1930 – 14 Momuhun 2022) nopo nga oku politik om aktivis sosial nokotungguli hino Borosio, Malaysia. Isido kohusai di Tun Mohammad Fuad Stephens, Kotohuan Menteri Sabah ongkosodop, om mangakan do ADUN Kiulu (1976–1985) om Menteri Kobosizonan Masyarakat Sabah (1976–?).

 Politik 

Id toun 1961, nadadi isido Luguan Tondu Parti UNKO (sinimban UPKO) di tinuridong di sawo dau, Tun Fuad Stephens. Nadadi isido Luguan Tondu Parti Berjaya om Lansanon Tulun watas Kiulu soira nakalantoi isido id pomilian tokoro Sabah. Ontok 17 Madas 1976, linantik isido sabaagi Montiri Kebajikan id suang Porinta Pogun Sabah. Nakalantoi isido tondu di koiso sabaagi montiri id Porinta Pogun Sabah.

Pandu Puteri

Dinumadi isido puruan Pandu Puteri Tunas, Pandu Puteri Remaja om Pandu Puteri Renjer maso poinsikul. Id toun 1951, minomuruan isido Pandu Puteri Tunas sabaagi Kakak Setia id Kota Kinabalu. Id toun 1959 gisom 1960-an, nadadi isido puruan majlis Pandu Puteri pogun Sabah. Sumusuhut, id toun 1974, nadadi isido gugumompi' pisompuruan Pandu Puteri Malaysia ra'an Sabah.

Id toun 2000,monguhup isido 'Dagangon Mija' id Hotel Magellan Sutera kopihondot Kinouliton Ko-80 Pandu Puteri id Sabah. Ka'ampai isido id suang kopotoundaan om pinirundingan miampai Hotel Le Meridien, Kota kinabalu montok popoindalan Panangbarasan Pesuruhjaya om Miting Abantung Sontounan Pisompuruan Pandu Puteri Malaysia di Mahas 2006. 

Kouhupan Suai

Aparu nogi isido id suang Suma'ap Tuberculosis Association (SABATA), Pisompuruan Bulan Sabit Malaysia (ra'an Sabah), Inner Wheel Club, National Stokees Association, Ra'an Sabah (NASAM), om Senior Citizen Association. Isido nogi minongimpu'un Sabah Heart Fund (SOS).

Gaa'

Nokotorimo isido midol P.G.D.K. di minogowit pangarait ""Datuk" (di toun 1971) om Gaa S.P.D.K. di minogowit pangarait Datuk Panglima (di toun 1982). Di toun 1985 nokotorimo isido "Tun Fatimah Gold Award" mantad NCWO. Suai ko iri, karamit nogi isido gaa "Tokoh Ko'onduan" kopihondot Tadau Ko'onduan 2003 ontok 19 Gumas 2003.

 Sukuon 

Kategori:Sabah